葛量洪醫院

葛量洪醫院（Grantham Hospital）係香港一間公立醫院，嚮香港島南區黃竹坑，由香港醫院管理局管理，係港島西聯網其中一間醫院，地址係香港島香港仔黃竹坑道125號。 簡介 葛量洪醫院喺1957年成立嘅時候，由香港防癆心臟及胸病協會管理。醫院擔任轉介中心嘅角色，專門提供成人心臟同胸肺疾病全面嘅內科治療，同時設有老人科同紓緩醫學服務。另外，葛量洪醫院同香港大學緊密合作，為公立同私營機構護士提供專科訓練，亦喺2009年增設一間白內障中心，為白內障人士提供日間手術服務，又同其他機構一齊推展心臟同胸肺健康，並且一直進行創新研究，不斷尋求專業領域上嘅突破，更喺2008年重辦護士學校，培訓登記護士，又設立咗李嘉誠基金會寧養服務計劃寧養中心，為癌症病人同屋企人提供全人照顧。 服務範圍 專科服務 老人科 心臟內科 心肺綜合療養 眼科 紓緩醫學科 結核及胸肺內科 其他 臨床病理化驗室 臨床心理學 放射科 營養學部 醫務社會工作服務部 職業治療 藥劑部 物理治療部 言語治療 附近 香港海洋公園 黃竹坑道 香港仔隧道 壽臣山 出面網頁 醫院管理局：葛量洪醫院